[{"text_idx": "#000000", "text": "En la unua tago de la suna termino Vintra Solstico, la tagtempo estas la plej mallonga kaj nokto estas la plej longa en jaro en la norda hemisfero. Tial c\u0302i tiu tago estas konata kiel la plej mallonga tago ekde antikva C\u0302inio. Vintra Solstico markas la alvenon de la plej malvarma sezono en jaro."}, {"text_idx": "#000002", "text": "Festi Vintran Solsticon ankau\u0306 signifas havi bonan mang\u0302aj\u0302on. Homoj en Norda C\u0302inio s\u0302atas mang\u0302i pastaj\u0302ojn, precipe dum Vintra Solstico. Kiel oni diras, \"Se vi forgesas mang\u0302i pastaj\u0302ojn dum Vintra Solstico, viaj oreloj estos frostigitaj kaj neniu zorgos.\" Dum en la suda parto de c\u0302inio, homoj ofte mang\u0302as pastobuletojn kaj rizkukojn. En kelkaj lokoj, homoj mang\u0302as buleton de Vintra Solstico. Farita el faruno de glueca rizo kaj envolvita per sukero, viando, legomoj, fruktoj, pecetigita rafano, g\u0302i simbolas felic\u0302on kaj unuecon."}, {"text_idx": "#000003", "text": "Kiam venas Vintra Solstico, ni scias, ke jaro baldau\u0306 finig\u0302os. Estas tempo por havi bonan mang\u0302aj\u0302on, sendi bondezirojn al gepatroj kaj instruistoj, kaj retrorigardi tion, kion ni atingis en la jaro. Kaj pli grave, ni devus preparig\u0302i por la alveno de la Novjaro!"}]